EA นิวไฮตั้งแต่เข้าตลาดฯ ลุ้นรายได้ปี 60 โตตามเป้า 27% จากปัจจัยฤดูกาล
EA นิวไฮตั้งแต่เข้าตลาดฯ ลุ้นรายได้ปี 60 โตตามเป้า 27% จากปัจจัยฤดูกาล โดยปิดตลาดภาคเช้าวันนี้ ราคาอยู่ที่ 50 บาท เพิ่มขึ้น 0.25 บาท หรือ 0.50% สูงสุด 51.50 ต่ำสุด 50 บาท มูลค่าซื้อขาย 301.38 ล้านบาท
8 ม.ค. 2561

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ปิดตลาดภาคเช้าวันนี้ ราคาอยู่ที่ 50 บาท เพิ่มขึ้น 0.25 บาท หรือ 0.50% สูงสุด 51.50 ต่ำสุด 50 บาท มูลค่าซื้อขาย 301.38 ล้านบาท

ทั้งนี้ ราคาหุ้น EA ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 30 ม.ค. 2556 
อนึ่ง ก่อนหน้านี้ นายอมร ทรัพย์ทวีกุล รองประธานเจ้าหน้าที่บริหาร EA เปิดเผยว่า ในช่วงไตรมาส 4/60 คาดผลประกอบการจะออกมาดีกว่าช่วงไตรมาสอื่นๆ ของปี เนื่องจากปริมาณฝนที่ลดลง ประกอบกับอุณหภูมิลดต่ำลง ซึ่งจะส่งผลดีต่อการผลิตไฟฟ้าจากพลังแสงอาทิตย์ รวมถึงในช่วงปลายปียังมีกำลังลมมากกว่าในช่วงอื่นๆ ของปี ส่งผลให้บริษัท มีกำลังการผลิตดีกว่าช่วงที่ผ่านมา คาดว่าจะทำให้รายได้ของทั้งปี 60 สามารถเติบโตได้ตามแผนที่วางไว้ที่ 27%